O femeie a fost găsită într-un sac de plastic, în scara unui bloc din Suceava. Martorii au crezut că e un copil.
O femeie a fost băgată într-un sac de plastic și abandonată în scara unui bloc. Victima a fost dusă la spital și a supraviețuit. Oamenii care au găsit sacul au crezut că este vorba despre un copil.
O femeie cu probleme fizice și psihice, aflată într-un sac din plastic, a fost abandonată în scara unui bloc din Suceava. Victima a fost dusă la spital și a supraviețuit, iar polițiștii au început o anchetă și au aflat că agresorii sunt chiar rudele femeii.Potrivit polițiștilor din Suceava, incidentul a avut loc luni și a fost anunțat la 112. Inițial, oamenii care au găsit sacul au crezut că este vorba despre un copil și au anunțat Poliția și Ambulanța.Victima a fost transportată la spital în stare de semiconștiență, dar ulterior și-a revenit și este în afara oricărui pericol.Polițiștii au aflat că femeia a fost agresată de rudele sale, două persoane cu probleme psihice."S-a stabilit că victima nu era minoră, ci o femeie de 40 de ani cu grave probleme psihice și de dezvoltare fizică, prezentând fizionomia unui minor. Aceasta locuiește într-un apartament din cartierul Burdujeni împreună cu mama și fratele său de 37 de ani, ambii cu grave probleme psihice. Pe acest fond, cei doi (mama și fiul) ar fi agresat victima, ar fi pus-o într-un sac și ar fi abandonat-o în scara blocului în care locuiesc", au anunțat polițiștii.Anchetatorii au dus la fața locului laboratorul criminalistic mobil. De asemenea, au fost informate DGASPC și unitatea medicală de specialitate pentru preluarea celor doi agresori. Polițiștii au întocmit dosar penal și urmează să stabilească încadrarea juridică a faptelor.